**Образац 12**

ЈАВНО КОМУНАЛНО ПРЕДУЗЕЋЕ УСЛУГА БОЉЕВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 30.09.2018.

Бољевац, 26.10.2018.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Услуга Бољевац

Седиште: Бољевац

Претежна делатност: 3811-скупљање отпада који није опасан

Матични број: 07183267

ПИБ: 102130978

Надлежно министарство: Надлежни орган јединице локалне самоуправе СО Бољевац

Делатности јавног предузећа/друштва капитала су:

-комунална делатност ( чистоћа, зеленило, гробљанске услуге и др.)

-водовод и канализација (снабдевање града и МЗ пијаћом водом, сакупљање, одвођење и пречишћавање отпадних вода.)

-зимско и летње одржавање локалних и некатегорисаних путева.

Годишњи/трогодишњи програм пословања: Програм пословања за 2018. год. усвојен је 20.12.2017. на седници Општине Бољевац*,*а Прва измена Програма пословања за 2018.год. усвојена је 16.05.2018.год.на седници Скупштине општине Бољевац,на основу члана 59. Закона о јавним предузећима (Сл.гласник РС бр. 119/2012), члана 39. Статута Општине Бољевац (Сл.лист Општине Бољевац бр. 1/08 i 25/15).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

Реализација пословних прихода је већа у односу на план за III квартал (7%).

Приходи од продаје производа и услуга већи су од планираних за 9%. Приходи од премија, субвенција, дотација, донација и сл. су мањи у односу на планиране. Код финансијских прихода имамо реализацију на нивоу плана.

Пословни расходи су мањи од планираних за 3%,трошкови материјала су већи од планираних за 17% а трошкови зарада и других личних примања су на нивоу планираних .Трошкови производних услуга су мањи на планиране за 16%. Трошкови амортизације су на нивоу планираних.

ЈКП услуга је остварила пословни добитак у износу од 9984 хиљада дин. што је дупло веће у односу на план.

Финансијски приходи су већи за 2% од планираних, а и финансијски расходи су мањи у односу на планиране за 76% тако да је остварен добитак из финансирања у износу од 462 хиљаде динара. Имамо повећање расхода на име усклађивања вредности потраживања, која су застарела у износу од 2163 хиљада динара, што је дупло више од плана.

На основу ових података за период 01.01. – 30.09.2018.год. утврђен је добитак из редовног пословања у износу од 7261 хиљада динара који се умањује за нето губитак пословања који се обуставља у износу од 5 хиљ.динара тако да добитак пре опорезивања износи 7256 хиљаде динара.

2. БИЛАНС СТАЊА

Стална имовине на дан 30.09.2018. износи 70.579 и већа је у односу на план за први квартал за 4%.

Обртна имовина је већа за 37%. Залихе материјала су веће у односу на план за 16%, јер је по јавној набавци извршена набавка помоћног материјала који се сада налази у магацину и требоваће се по потреби. Потраживања по основу продаје су већа у односу на план за 37% услед слабије наплате потраживања.

Друга потраживања, тј. потраживања од буџета већа су за 38% у односу на план.

Готовина на крају трећег квартала је повећана у односу на план за 70%.

Укупна актива је 93.438 хиљ.дин. и већа је за 11 % у односу на план.

Капитал је већи у односу на план. Нераспоређени добитак је добитак из текућег периода у износу од 7256 хиљ.дин и нераспоређени добитак из 2017.год.у износу од 513 хиљ.динара.Губитак из претходног периода покривен је у целости по одлуци Надзорног Одбора.

Дугорочна резервисања и дугорочне обавезе су мање у односу на план за квартал, а састоје се од дугорочних кредита Уницредит банке, где имамо смањење у односу на план због извршених отплата кредита.Код резервисања за накнаде према запосленима имамо смањење у односу на план а односи се на резервисање за превоз радника који је исплаћен у овој години.

Краткорочне обавезе су веће за 4% у односу на план, углавном због повећања обавеза према радницима за неисплаћен превоз из ове гоине и неисплаћене солидарне помоћи, док су се обавезе према добаљачима и према кредиторима смањиле.

Укупна пасива је 93.438 хиљ.динара.

3. ИЗВЕШТАЈ О ТОКОВИМА ГОТОВИНЕ

Прилив готовине из пословних активности је на нивоу плана за трећи квартал, а одлив готовине из пословних активности је мањи за 1% у односу на план за трећи квартал. Имамо и одлив готовине из активности инвестирања у износу од 142 хиљ.динара због набавке моторне косе и резача грана.

Нето одлив готовине из активности финансирања незнатно је већи у односу на план (4%) у износу од 3298 хињ.динара а односи се на отплате кретида у износу од 2982 хиљаде динара за дугорочне кредите и 316 хиљ.за краткорочне кредите.

С обзиром да имамо већи одлив готовине у овом периоду у односу на прилив готовине за 129 хиљ.дин. са готовином на почетку периода у износу од 290 хиљ.дин. и приливом за позитивне курсне разлике у износу од 9 хиљада динара, на крају периода стање готовине износи 170 хиљ.дин.

4. ТРОШКОВИ ЗАПОСЛЕНИХ

Реализација трошкова запослених је мања у односу на план (Нето, бруто 1 и бруто 2).

Код накнада по уговору за привремене и повремене послове на крају квартала имамо упошљена 13 радника који се односе на три јавна рада преко Националне службе за запошљавање, тако да ту имамо извршење веће у односу на план.

Што се тиче превоза радника на посао, планирани трошкови су мањи у односу на стварене. Сада се исплаћује превоз радника у износу од 100% увећан за износ порезе преко неопорезивог износа.

Отпремнина је исплаћена за једног радника који је отишао у пензију због проглашења неспособности за рад и то у претходном кварталу.

Солидарна помоћ радницима због болести исплаћена је у износу од 40000,00 динара, и то двојици радника.

За овај период исплаћена је и солидарна помоћ радницима по Анексу II ПКУ из средстава општине по Програму коришћења будџетске помоћи.

Стипендије нису исплаћиване у овом кварталу.

5. ДИНАМИКА ЗАПОСЛЕНИХ

У овом кварталу 2018 имамо прилив 6 радника за јавне радове.

6. КРЕТАЊЕ ЦЕНА ПРОИЗВОДА И УСЛУГА

Цене су остале на нивоу 2016. године сем смањења цена за воду и смеће према привреди, повећања цена за есхумацију леша из гроба и увођења наплате извожења смећа по МЗ према броју члана домаћинства.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Што се тиче субвенција, пренето је

По позицији – Водовод, канализација пренето је 2.622.630,03 дин.

По позицији – разлика између утрошених и фактурисаних средстава на Ртњу –1.342.593,72дин.

По позицији – разлика између утрошених и фактурисаних средстава за Боговину – 297.000,00 дин.

По позицији – јавна расвета пренето је 553.910,43.дин.

По позицији – зоо хигијена пренето је 360.000,00 дин.

По позицији – оправка булдожера пренето је 211.312,40

По позицији – сол.помоћ по Анексу ПКУ пренето је 940.500,00

По позицији – израда електроормара пренето је 275.976,00

За период 01.01-30.09. укупно је пренето 6.426.506,00 дин.

8. СРЕДСТВА ЗА ПОСЕБНЕ НАМЕНЕ

Средства за репрезентацију планирана су у истом износу као и прошле године од 120.000 динара, а за овај период утрошено је 40% од планираног износа.

Средства за рекламу и пропаганду су планирана на нивоу 2017. год и износе 70.000дин а утрошено је 29% од планираног износа.

Солидарна помоћ радницима је планирана у износу од 100.000,00 динара и ребалансом је планирана сол.помоћ радницима по ПКУ у износу од 2.190.000 а исплаћено је 40.000,00 динара двојици радника због болести и део солидарне помоћи по ПКУ.

9. ИЗВЕШТАЈ О ИНВЕСТИЦИЈАМА

У 2018 год. Планом пословања нису планиране инвестиције.

10. НЕТО ДОБИТ

На основу Одлуке Надзорног одбора ЈКП Услуга је 21.06.2018. године уплатила оснивачу износ од 56.316 на име остварене нето добити која припада оснивачу према Закону о јавним предузећима.

**III ЗАКЉУЧНА РАЗМАТРАЊА И НАПОМЕНЕ**

На крају III квартала предузеће је пословало са добитком од 7256 хиљаде динара.

Датум

26.10.2018. Потпис и печат

\_\_\_\_\_\_\_\_\_\_\_\_\_\_\_\_\_\_\_\_\_\_\_